۸مارچ د ښځو ورځ: د وړانګې لوڼۍ د ژوند کیسه واورئ
وړانگه وايي د ارمان لوڼي يې د ورور نه زیات لکه ملګری وو او د زړه هره خبره به یې هغه سره شریکوله.
واشنګټن ډي سي — دښځو نړیوالې ورځ په مناسبت د پښتنو ښځو د ژوند کیسو په لړۍ کې نن د پښتون ژغورنې غورځنګ فعاله غړې وړانګې کیسه واورۍ. وړانګه د پاکستان بلوچستان ایالت په سنجاوۍ کې ځیګیدلې. وي او ای ډیوه سره په یوه ځانګړې مرکه کې وړانګه وايي پلار يې پخپله زده کړې نه وې کړې خو دغه يې ارمان وو چې بچي يې تعلیم ترلاسه کړي. او بیا يې دغه ذمه واري ارمان لوڼي ته حواله کړې وه. وړانګه وايي پښتنې ښځې د بدو رواجونو په ځولنو کې بندي دي، د خپلو حقونو نه دي خبر. د اتم مارچ په مناسبت پښتنو ښځو او پېغلو ته په خپل پیغام کې وایي پښتنو ښځو ته پکار دي دغه ځولنې ماتی کړي، د ټولنېبرخه جوړیدو لپاره وړاندې راشي، خپل زور او خپله جذبه اولس ته اوښايي. چې نورې ښځې کونډې نه شی، څوک بې وروره نه شي، څوک بې بچو نه شي. ښځو ته په ځان دا یقین باور پکار دی چې دوي هر څه کولی شي. دوي تر سړو زیاته حوصله لري. د وړانګې لوڼۍ سره د ښځو نړیوالې ورځ په مناسبت دغه مرکه د وي او ای ډیوه ماه وش جلیل کړې. د وړانګې تفصیلي مرکه په لاندیني لنک اوریدی شئ.